CELEX: 62007TN0167
Language: et
Date: 2007-05-18 00:00:00
Title: Kohtuasi T-167/07: 18. mail 2007 esitatud hagi — Far Eastern Textile versus nõukogu

21.7.2007   
            
            
               ET
            
            
               Euroopa Liidu Teataja
            
            
               C 170/27
            
         18. mail 2007 esitatud hagi — Far Eastern Textile versus nõukogu
   (Kohtuasi T-167/07)
   (2007/C 170/54)
   Kohtumenetluse keel: inglise
   Pooled
   
      Hageja: Far Eastern Textile Ltd (Taipei, Taiwan) (esindaja: advokaat P. De Baere)
   
      Kostja: Euroopa Liidu Nõukogu
   Hageja nõuded
   
               —
            
            
               tühistada nõukogu 22. veebruari 2007. aasta määrus (EÜ) nr 192/2007, millega kehtestatakse lõplik dumpinguvastane tollimaks muuhulgas Taiwanist pärit polüetüleentereflataadi (PET) impordi suhtes, hagejat puudutavas; ja
            
         
               —
            
            
               mõista kohtukulud välja nõukogult.
            
         Väited ja peamised argumendid
   Hageja, kes on Taiwanis asutatud polüetüleentereflataadi („PET”) tootja ja eksportija, palub tühistada nõukogu 22. veebruari 2007. aasta määrus (EÜ) nr 192/2007, millega pärast määruse (EÜ) nr 384/96 artikli 11 lõigete 2 ja 3 kohast aegumise läbivaatamist ja osalist vahepealset läbivaatamist kehtestatakse lõplik dumpinguvastane tollimaks Indiast, Indoneesiast, Malaisiast, Korea Vabariigist, Taist ja Taiwanist pärit teatava polüetüleentereflataadi impordi suhtes (1).
   Oma hagi toetuseks väidab hageja esiteks, et nõukogu rikkus baasmääruse (2) artikli 2 lõiget 11, kasutades hageja dumpingumarginaali arvutamiseks asümmeetrilist meetodit.
   Teiseks väidab hageja, et nõukogu rikkus EÜ artiklit 253, jättes esitamata põhjendused selle kohta, miks sümmeetriline võrdlusmeetod ei kajastanud dumpingu tegelikku ulatust.
   Kolmandaks kinnitab hageja, et nõukogu rikkus baasmääruse artikli 2 lõikeid 10, 11 ja 12, arvutades hageja dumpingumarginaali välja nulliga võrdsustamine meetodi kohaselt, võrdsustades kaalutud keskmise dumpingumarginaali vastavalt artikli 2 lõikele 12 väljaarvutamisel iga negatiivse dumpingumarginaali nulliga.
   Lõpuks väidab hageja veel, et nõukogu rikkus EÜ artiklit 23, esitamata kohaseid põhjendusi selle kohta, miks hageja dumpingumarginaal tuleb välja arvutada nulliga võrdsustamise meetodi alusel.
   
      (1)  ELT 2007, L 59, lk 1.
   
      (2)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT 1996, L 56, lk 1; ELT eriväljaanne 11/10, lk 45).